Document ID: 31988R4220

ΚΑΝΟΝΙΣΜΟΣ ( ΕΟΚ ) αριθ . 4220/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1987 για την ολική ή μερική αναστολή των δασμών του κοινού δασμολογίου για ορισμένα γεωργικά προϊόντα, καταγωγής Τουρκίας ( 1989 )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
τον κανονισμό ( ΕΟΚ ) αριθ . 3033/80 του Συμβουλίου της 11ης Νοεμβρίου 1980 περί καθορισμού του καθεστώτος συναλλαγών που εφαρμόζεται σε ορισμένα εμπορεύματα που προκύπτουν από τη μεταποίηση γεωργικών προϊόντων^(1 ), και ιδίως το άρθρο 12,
την πρόταση της Επιτροπής,
Εκτιμώντας :
ότι, σύμφωνα με το παράρτημα 6 του πρόσθετου πρωτοκόλλου περί καθορισμού των προϋποθέσεων, λεπτομερειών και ρυθμού πραγματοποίησης της μεταβατικής φάσης που αναφέρεται στο άρθρο 4 της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Τουρκίας^(2 ), καθώς και σύμφωνα με το άρθρο 9 του συμπληρωματικού πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Τουρκίας λόγω της προσχώρησης νέων κρατών μελών στην Κοινότητα^(3 ), που υπογράφηκε στην ιΑγκυρα στις 30 Ιουνίου 1973 και άρχισε να ισχύει την 1η Μαρτίου 1986^(4 ), η Κοινότητα πρέπει να αναστείλει καθ' ολοκληρίαν ή εν μέρει τους δασμούς του κοινού δασμολογίου που επιβάλλονται σε ορισμένα προϊόντα ότι, εξάλλου φαίνεται ενδεδειγμένο να προσαρμοστούν ή να συμπληρωθούν, προσωρινά, ορισμένα από αυτά τα δασμολογικά πλεονεκτήματα που προβλέπονται στο εν λόγω παράρτημα ότι, πρέπει λοιπόν, για τα προϊόντα καταγωγής Τουρκίας που περιλαμβάνονται στον κατάλογο ο οποίος προσαρτάται στον παρόντα κανονισμό, η Κοινότητα να αναστείλει, για την περίοδο μέχρι τις 31 Δεκεμβρίου 1989 και στα επίπεδα που σημειώνονται για κάθε προϊόν, είτε το σταθερό στοιχείο της επιβάρυνσης που εφαρμόζεται στα εμπορεύματα που υπάγονται στον κανονισμό ( ΕΟΚ ) αριθ . 3033/80 είτε το δασμό που επιβάλλεται στα άλλα προϊόντα ότι, το Συμβούλιο εξέδωσε τον κανονισμό ( ΕΟΚ ) αριθ . 1059/88 της 28ης Μαρτίου 1988 για τον καθορισμό του καθεστώτος που εφαρμόζεται στις συναλλαγές της Ελλάδας με την Τουρκία^(5 ) ότι το Συμβούλιο εξέδωσε επίσης τον κανονισμό ( ΕΟΚ ) αριθ . 2573/87 της 11ης Αυγούστου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με την Αλγερία, την Αίγυπτο, την Ιορδανία, το Λίβανο, την Τυνησία και την Τουρκία^(6 ) ότι, κατά συνέπεια, ο παρών κανονισμός εφαρμόζεται στην Κοινότητα με τη σύνθεσή της στις 31 Δεκεμβρίου 1985 ή με την τωρινή της σύνθεση, ανάλογα με την περίπτωση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 1 . Από την 1η Ιανουαρίου και μέχρι τις 31 Δεκεμβρίου 1988, τα προϊόντα καταγωγής Τουρκίας που αναγράφονται στο παράρτημα εισάγονται στα κράτη μέλη με τους δασμούς που σημειώνονται για καθένα από αυτά .
Στην περίπτωση που ο παρών κανονισμός εφαρμόζεται στην Ισπανία και την Πορτογαλία, αυτά τα κράτη μέλη επιβάλλουν δασμούς που υπολογίζονται σύμφωνα με τις σχετικές διατάξεις του κανονισμού ( ΕΟΚ ) αριθ . 2573/87 .
2 . Για την εφαρμογή του παρόντος κανονισμού, θεωρούνται ως "καταγόμενα προϊόντα" ή "προϊόντα καταγωγής", τα προϊόντα που ανταποκρίνονται στους όρους που καθορίζονται στην απόφαση αριθ . 4/72 του Συμβουλίου συνδέσεως, που είναι συνημμένη στον κανονισμό ( ΕΟΚ ) αριθ . 428/73^(7 ), όπως τροποποιήθηκε από την απόφαση αριθ . 1/75 που είναι συνημμένη στον κανονισμό ( ΕΟΚ ) αριθ . 1431/75^(8 ).
Οι μέθοδοι διοικητικής συνεργασίας που πρέπει να διασφαλίζουν το ευεργέτημα της ολικής ή μερικής αναστολής δασμών, για τα προϊόντα που αναφέρονται στα παραρτήματα, είναι εκείνες που καθορίζονται στην απόφαση αριθ . 5/72 του Συμβουλίου συνδέσεως, που είναι συνημμένη στον κανονισμό ( ΕΟΚ ) αριθ . 428/73, όπως τροποποιήθηκε τελευταία από την απόφαση αριθ . 1/83, που είναι συνημμένη στον κανονισμό ( ΕΟΚ ) αριθ . 993/83^(9 ).
ίΑρθρο 2 ιΟταν τα προϊόντα που υπάγονται στο καθεστώς που προβλέπεται στο άρθρο 1 εισάγονται στην Κοινότητα σε ποσότητες ή με τιμές που προκαλούν ή υπάρχει κίνδυνος να προκαλέσουν σοβαρή ζημία στους παραγωγούς της Κοινότητας ομοειδών ή άμεσα ανταγωνιστικών προϊόντων, οι δασμοί του κοινού δασμολογίου για τα εν λόγω προϊόντα μπορούν να επανεφαρμόζονται καθ' ολοκληρίαν ή εν μέρει . Τα μέτρα αυτά μπορούν επίσης να λαμβάνονται σε περίπτωση σοβαρής ζημίας ή απειλής σοβαρής ζημίας που περιορίζεται σε μία μόνο περιοχή της Κοινότητας .
ίΑρθρο 3 1 . Προκειμένου να διασφαλιστεί η εφαρμογή του άρθρου 2, η Επιτροπή μπορεί να αποφασίζει, με κανονισμό, την επανεφαρμογή των δασμών του κοινού δασμολογίου για ορισμένη περίοδο .
2 . Η Επιτροπή, σε περίπτωση που ενεργεί μετά από αίτηση κράτους μέλους, αποφαίνεται μέσα σε προθεσμία δέκα εργάσιμων ημερών το πολύ από τη λήψη της αίτησης και ενημερώνει τα κράτη μέλη σχετικά με τη συνέχεια που δόθηκε .
3 . Κάθε κράτος μέλος μπορεί να φέρει ενώπιον του Συμβουλίου το μέτρο που έλαβε η Επιτροπή μέσα σε προθεσμία δέκα εργάσιμων ημερών από την ημέρα που το πληροφορήθηκε .
Η παρέμβαση του Συμβουλίου δεν έχει ανασταλτικό αποτέλεσμα . Το Συμβούλιο συνέρχεται αμελλητί . Μπορεί, με ειδική πλειοψηφία, να τροποποιεί ή να ακυρώνει το εν λόγω μέτρο .
ίΑρθρο 4 Ο παρών κανονισμός αρχίζει να ισχύει την 1η Ιανουαρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Δεκεμβρίου 1988 .

Labels: 3
18